সয়াবিন তেলের লিটার প্রতি  দাম বাড়ল ৪ টাকা
নতুন দর অনুযায়ী প্রতি লিটার বোতলজাত সয়াবিন তেলের দাম ১৬৩ টাকা থে‌কে বা‌ড়ি‌য়ে ১৬৭ টাকা  এবং খোলা তেল দুই টাকা কমিয়ে ১৪৭ টাকা নির্ধারণ করেছে সরকার।

বৃহস্পতিবার (১৮ এপ্রিল)  সচিবালয়ে এক ব্রিফিংয়ে বাণিজ্য প্রতিমন্ত্রী আহসানুল ইসলাম এ কথা জানিয়েছেন। এ সময় বাংলাদেশ ভেজিটেবল ওয়েল রিফাইনার্স অ্যান্ড বনস্পতি ম্যানুফ্যাকচারার্স অ্যাসোসিয়েশনের নেতারাও উপস্থিত ছিলেন।

এদিন সচিবালয়ে বাণিজ্য মন্ত্রণালয়ের সভাকক্ষে বাণিজ্য প্রতিমন্ত্রী আহসানুল ইসলাম টিটু তেলের এ দাম ঘোষণা করে বলেন, “সুপার পাম অয়েলের দাম আগে নির্ধারণ করা ছিল না, এবার আমরা নির্ধারণ করে দিচ্ছি। প্রতি লিটার সর্বোচ্চ ১৩৫ টাকায় বিক্রি হবে।

এ সময় ৫ লিটার বোতলজাত সয়াবিন তেলের দাম ৮০০ টাকা থেকে বাড়ি‌য়ে ৮১৮ টাকা এবং প্রতি লিটার বোতল জাত পামঅয়েলের দাম ১৩৫ টাকা নির্ধারণ করা হয়েছে।

বাণিজ্য প্রতিমন্ত্রী জানান, দাম বাড়ার নতুন এ সিদ্ধান্ত মিল গেট থেকে এখন থেকে কার্যকর হবে। তবে বাজারে মজুত করা আগের সর্বোচ্চ খুচরা মূল্য সমন্বিত ভোজ্যতেল আগের দামেই বিক্রি হবে।

এর আগে শুল্ক ছাড় দেওয়ার পর মিল মালিকরা সবশেষ গত ২০ ফেব্রুয়ারি সয়াবিন তেলের দাম লিটারে ১০ টাকা কমানোর ঘোষণা দিয়েছিলেন। তখন বোতলজাত ১ লিটার সয়াবিনের দাম ১৬৩ টাকা এবং ৫ লিটারের দাম নির্ধারণ করা হয়েছিল ৮০০ টাকা।

এর আগে সয়াবিন তেলের দাম লিটারে ১০ টাকা বাড়ানোর ঘোষণা দিয়ে গত মঙ্গলবার বাণিজ্য সচিবের কাছে চিঠি দেয় কোম্পানিগুলোর সংগঠন বাংলাদেশ ভেজিটেবল অয়েল রিফাইনার্স অ্যান্ড বনস্পতি ম্যানুফ্যাকচারার্স অ্যাসোসিয়েশন।

নতুন দর অনুযায়ী প্রতি লিটার বোতলজাত সয়াবিন তেলের দাম ১৬৩ টাকা থে‌কে বা‌ড়ি‌য়ে ১৬৭ টাকা  এবং খোলা তেল দুই টাকা কমিয়ে ১৪৭ টাকা নির্ধারণ করেছে সরকার।